**ПРИЈЕДЛОГ**

На основу члана 35. став 1, члана 40. став 1. и члана 52. став 3. Закона о уређењу простора и грађењу („Службени гласник Републике Српске“ број: 40/13, 106/15, 3/16 и 84/19), члана 39. Закона о локалној самоуправи („Службени гласник Републике Српске“ број: 97/16 и 36/19) и члана 35. Статута Града Добој („Службени гласник Града Добој“ број:1/17), Скупштина Града Добој на сједници одржаној \_\_\_\_\_\_\_\_\_\_\_ 2020. године, донијела је

**О Д Л У К У**

**о приступању измјени дијела Регулационог плана**

**„Центар“ Добој - ревизија, блок 4**

Члан 1.

Приступа се измјени дијела Регулационог плана „Центар“ Добој – ревизија, блок 4 (у даљем тексту: План).

Члан 2.

Подручје за које се врши измјена Плана налази се у Добоју а обухвата парцеле означене као к.ч. број 5679/27 и 5679/1 – дио, к.о. Добој. Подручје обухвата износи 0,27 ha.

Члан 3.

Саставни дио ове одлуке је графички прилог са уцртаном границом обухвата измјене Плана.

Члан 4.

Плански период у смислу члана 40, став 3, тачка в) Закона о уређењу простора и грађењу („Службени гласник Републике Српске“ број: 40/13, 106/15, 3/16 и 84/19) је 10 година.

Члан 5.

На подручју за које се врши израда Плана планира се изградња пословног објекта са припадајућим интерним саобраћајницама, паркинг површинама и зеленилом.

За измјену Плана дефинишу се следеће смјернице:

* План израдити у складу са одредбама Закона о уређењу простора и грађењу („Службени гласник Републике Српске“ бр. 40/13,106/16, 3/16 и 84/19), те другим прописима из посебних области релевантних за планирање и уређење простора (саобраћај, снабдијевање водом и енергијом, телекомуникације, заштита од природних непогода и техничких инцидената, заштита ваздуха, воде, тла, природних вриједности, културних добара, пољопривредног и шумског земљишта и других елемената животне средине и др.);
* Приликом израде Плана потребно је водити рачуна о јавном интересу и општим и посебним циљевима просторног развоја;
* Носилац израде Плана обавезан је обезбиједити усаглашеност његове израде са документом просторног уређења ширег подручја, односно да је у сагласности са важећим планским документом најближег претходног нивоа.

Члан 6.

Рок израде Плана је 6 мјесеци од избора носиоца израде Плана.

Члан 7.

Средства за израду Плана обезбиједиће подносилац захтјева за израду плана.

Члан 8.

Носилац припреме Плана је Одјељење за просторно уређење. Носилац израде Плана биће одређен у складу са процедуром прописаном Законом о јавним набавкама. Град Добој ће закључити уговор са носиоцем израде планског документа. Инвеститор ће уговорену цијену за израду планског документа уплатити Граду Добој а Град Добој након извршене уплате носиоцу израде у складу са уговором.

Члан 9.

Носилац припреме утврђује нацрт Плана, мјесто, вријеме и начин излагања нацрта на јавни увид у трајању од најмање 30 (тридесет) дана.

О нацрту Плана обавиће се јавна расправа.

Члан 10.

На основу резултата јавне расправе и заузетих ставова по приспјелим примједбама на нацрт Плана, носилац припреме утврђује приједлог Плана и подноси га на усвајање и доношење.

Члан 11.

Сви субјекти планирања дужни су да дају расположиве податке и друге информације неопходне за израду Плана.

Члан 12.

Ова одлука ступа на снагу осмог дана од дана објављивања у „Службеном гласнику Града Добој“.

**РЕПУБЛИКА СРПСКА**

**СКУПШТИНА ГРАДА ДОБОЈ**

**Број: 01-013- /20 ПОТПРЕДСЈЕДНИК**

**Добој: 2020. године СКУПШТИНЕ ГРАДА ДОБОЈ**

**Милош Букејловић, с.р.**

**О Б Р А З Л О Ж Е Њ Е**

**Правни основ:** За доношење ове Одлуке је члан 35. став 1, члан 40. став 1. и члан 52. став 3. Закона о уређењу простора и грађењу („Сл. гласник Републике Српске“, број: 40/13, 106/15, 3/16 и 84/19), члан 39. Закона о локалној самоуправи („Сл. гласник Републике Српске“ број: 97/16 и 36/19) и члан 35. Статута Града Добој („Сл. гласник Града Добој“, број: 1/17).

**Разлог за доношење**: захтјев за измјену дијела Регулационог плана „Центар“ Добој – ревизија, блок 4, поднијело је д.о.о. „Прода-монт“ Добој, дана 03.03.2020.године. У захтјеву је наведено да се тражи измјена дијела Регулационог плана „Центар“ Добој – ревизија, блок 4, на к.ч. 5679/27 и 5679/1 – дио к.о. Добој, којим би се предвидјела изградња пословног објекта са припадајућим интерним саобраћајницама, паркинг површинама и зеленилом.

Предлаже се Скупштини Града Добој усвајање Одлуке о приступању измјени дијела Регулационог плана „Центар“ Добој – ревизија, блок 4.

**ОБРАЂИВАЧ ПРЕДЛАГАЧ**

**ОДЈЕЉЕЊЕ ЗА ПРОСТОРНО УРЕЂЕЊЕ ГРАДОНАЧЕЛНИК**